વડગામ તાલુકાના મોરીયા ગામે રહેતા જયેશ નાનજીભાઈ પ્રજાપતિ નામના યુવકને પોતાના ખેતરમાંથી બહાર નીકળતી વખતે ખેતરમાં સંતાઈને બેઠેલા તેના કાકા અને તેમના પુત્રએ ખેતરેથી ઘરે જઈ રહેલા જયેશ પર હથિયારો સાથે તુટી પડયા હતા અને યુવક કઈ સમજે તે પહેલા બંને હાથ પર ઘા કરી હાથ કાપી નાંખ્યા હતા અને ત્યારબાદ યુવકના પગ, અને માથાના ભાગે તેમજ શરીરે ઘા કરી ગંભીર ઈજાઓ કરી અને પિતા- પુત્ર ત્યાંથી ભાગી જતા જયેશે બુમાબુમ કરતા આસપાસમાંથી લોકો દોડી આવ્યા હતા અને ૧૦૮ ને જાણ કરી યુવકને ગંભીર હાલતમાં સારવાર અર્થે પાલનપુર સિવિલ હોસ્પિટલમાં ખસેડાયો હતો અને પીડીતના સગા-સંબંધીઓના ટોળેટોળા પણ સિવિલ હોસ્પિટલમાં ઉમટી પડયા હતા.